Երբ կլինեն արտահերթ ընտրություններ, այն ժամանակ կտեսնենք՝ ՀՀԿ-ն մասնակցում է, թե չի մասնակցում, որքան ձայն է հավաքում կամ չի հավաքում։ Հիմա կարծում եմ՝ ավելի կարևոր խնդիրներ կան։ Ես չլսեցի, որ մի լուրջ պարբերական անդրադառնար նոր իշխանություններին, թե այդ ո՞նց եղավ, որ մեկ օրվա մեջ ԵՏՄ-ն դարձավ ամենաուժեղը, ամենալավը, այդ որոշումը եղավ ճիշտ, իսկ Բելառուսը, Ղազախստանն ու Ռուսաստանը դարձան ձեր բարեկամը։ Էդմոն Մարուքյանին ու Արամ Սարգսյանին հարցրեք՝ իրենք շարունակո՞ւմ են համարել, որ ԵՏՄ-ն սխալ էր, որ դա մեր անվտանգությանը սպառնալիք էր։ Մենք ապահովել ենք 7,5 տոկոս տնտեսական աճ, հիմա Փաշինյանի կառավարությունը պետք է ապահովի առնվազն 7,6 տոկոս տնտեսական աճ։ Կապահովի՞ նման աճ, կծափահարենք, կխրախուսենք, կգովաբանենք, չի ապահովի՝ կքննադատենք շատ խիստ։ Թող ավելի մեծ տնտեսական աճ ապահովեն, թող չուզողն էլ ես լինեմ։